ท็อปกัน ฟ้าเหนือฟ้า

ท็อปกัน ฟ้าเหนือฟ้า (Top Gun) เป็นภาพยนตร์อเมริกันแนวแอคชันดรามา ที่ออกฉายในปี ค.ศ. 1986 กำกับโดยโทนี สก็อตต์ และอำนวยการสร้างโดย ดอน ซิมพ์สัน และ เจอร์รี บรักไฮเมอร์ ร่วมกับ พาราเมาต์พิกเจอส์ บทภาพยนตร์นี้เขียนโดย จิม แคช และ Jack Epps Jr. และได้รับแรงบันดาลใจจากบทความชื่อ "Top Guns" ที่ตีพิมพ์ในนิตยสาร แคลิฟอร์เนีย เมื่อสามปีก่อนหน้าภาพยนตร์เข้าฉาย บอกเล่าเรื่องราวของชายหนุ่มในโปรแกรมผู้ฝึกสอนยุทธวิธีการจู่โจมของกองทัพเรือสหรัฐฯ หรือท็อปกัน ที่ต้องแลกมาด้วยความรัก ความสูญเสีย เพื่อภารกิจที่เป็นไปไม่ได้ให้สำเร็จ ท่ามกลางคู่แข่งที่น่ากลัว เพื่อนสนิท และหญิงสาวผู้เป็นที่รัก
ภาพยนตร์เรื่องนี้นำแสดงโดย ทอม ครูซ, เคลลี แมคกิลลิส, วัล คิลเมอร์, แอนโทนี เอ็ดเวิร์ดส์ และ ทอม สเกอร์ริตต์ ครูซรับบทเป็นเรือเอก พีท "มาเวอริค" มิตเชลล์ นักบินนาวิกโยธินหนุ่มบนเรือบรรทุกเครื่องบิน 6 เขาและเจ้าหน้าที่สกัดกั้นเรดาร์ เรือโท นิค "กูส" แบรดชอว์ (เอ็ดเวิร์ดส์) ได้รับโอกาสในการฝึกโปรแกรมยุทธวิธีการจู่โจมของกองทัพเรือสหรัฐฯที่โรงเรียนอาวุธรบของกองทัพเรือสหรัฐที่ Naval Air Station Miramar ในเมืองซานดิเอโก รัฐแคลิฟอร์เนีย
ภาพยนตร์ได้รับคำวิจารณ์ในแง่ผสมในตอนเข้าฉายแต่ประสบความสำเร็จอย่างล้นหลาม ทำรายได้ทั่วโลก 356 ล้านเหรียญ จากทุนสร้างเพียง 15 ล้านเหรียญ เป็นภาพยนตร์ทำเงินมากที่สุดในปี 1986 ภาคต่อ ท็อปกัน: มาเวอริค ออกฉายในสหรัฐในวันที่ 27 พฤษภาคม ค.ศ. 2022 โดยพาราเมาต์พิกเจอส์ เดิมมีกำหนดฉายในวันที่ 12 กรกฎาคม ค.ศ. 2019 แต่ถูกเลื่อนออกไปเพื่อ "ให้มีการถ่ายทำฉากการบินที่ซับซ้อนทั้งหมด" จากนั้นการเปิดตัวก็ล่าช้าออกไปอีกเนื่องจากการระบาดทั่วของโควิด-19 และความขัดแย้งในการกำหนดเวลาฉาย ภาพยนตร์ประสบความสำเร็จทั้งคำรายได้และวิจารณ์และกลายเป็นภาพยนตร์เรื่องแรกของทอม ครูซที่ทำเงินทะลุ 1 พันล้านเหรียญสหรัฐ

**นักแสดง**
 ทอม ครูซ รับบทเป็น เรือเอก พีท "มาเวอริค" มิตเชลล์, นักบินนาวิกโยธินหนุ่มของกองทัพเรือสหรัฐผู้กระตือรือร้นและดื้อรั้นที่ถูกส่งไปฝึกยังท็อปกัน ตัวละครนี้ดัดแปลงจาก ดยุก คันนิ่งแฮม และความสำเร็จของเขาในช่วง สงครามเวียดนาม- เคลลี แม็คกิลลิส รับบทเป็น ชาร์ล็อท "ชาร์ลี" แบล็ควู้ด, ครูสอนการบินที่ทำหน้าที่ฝึกนักขับเครื่องบิน ในโปรแกรมผู้ฝึกสอนยุทธวิธีการจู่โจมของกองทัพเรือสหรัฐฯ หรือท็อปกัน และคนรักของมาเวอริค ตัวละครนี้ดัดแปลงจาก คริสติน ฟ็อกซ์ ข้าราชการพลเรือนทหารนาวิกโยธินของสหรัฐ- วัล คิลเมอร์ รับบทเป็น เรือเอก ทอม "ไอซ์แมน" คาซานสกี้, หนึ่งในนักเรียนการบินของท็อปกัน ผู้มั่นใจในฝีมือของตัวเอง, คู่แข่งของมาเวอริคที่กลายเป็นวิงแมนของเขา - แอนโทนี เอ็ดเวิร์ดส์  รับบทเป็น  เรือโท  นิค "กูส" แบรดชอว์, เจ้าหน้าที่สกัดกั้นเรดาร์และเพื่อนสนิทของมาเวอริคที่เปี่ยมไปด้วยอารมณ์ขัน- ทอม สเกอร์ริตต์ รับบทเป็น ผู้บัญชาการ ไมค์ "ไวเปอร์" เมทคาฟ, ผู้บัญชาการและครูสอนการบินของท็อปกัน ทหารผ่านศึกในสงครามเวียดนามที่ทำศึกร่วมกับดยุค มิตเชลล์ พ่อของมาเวอริค, ตัวละครนี้ดัดแปลงจาก พลเรือตรี พีท "ไวเปอร์" เพตติกรูว, อดีตนักบินนาวิกโยธิน, ทหารผ่านศึกในสงครามเวียดนาม และครูสอนการบินของท็อปกัน ผู้ซึ่งได้เป็นที่ปรึกษาทางเทคนิคให้กับภาพยนตร์ และยังร่วมแสดงรับเชิญในบทเพื่อนร่วมงานของชาร์ลี- ไมเคิล ไอรอนไซด์ รับบทเป็น นาวาตรี ริค "เจสเตอร์" เฮเทอร์ลี่, นักบินนาวิกและครูสอนการบินของท็อปกัน- จอห์น สต็อคเวลล์ รับบทเป็น  เรือเอก บิล "คูการ์" คอร์เทล, อดีตวิงแมนของมาเวอริค- แบร์รี ทับบ์  รับบทเป็น เรือโท เลโอนาร์ด "วูฟแมน" วูฟ, เจ้าหน้าที่สกัดกั้นเรดาร์ของฮอลลีวู้ด- ริก รอสโซวิช รับบทเป็น เรือโท รอน "สไลเดอร์" เคิร์นเนอร์, เจ้าหน้าที่สกัดกั้นเรดาร์ของไอซ์แมน- ทิม ร็อบบินส์ รับบทเป็น เรือโท แซม "เมอร์ลิน" เวลส์, เจ้าหน้าที่สกัดกั้นเรดาร์ของคูการ์ที่ต่อมากลายเป็นมาเวอริค- คลาเรนซ์ กิลยาร์ด รับบทเป็น เรือโท มาร์คัส "ซันดาวน์" วิลเลี่ยมส์, เจ้าหน้าที่สกัดกั้นเรดาร์ของชิปเปอร์ที่ต่อมากลายเป็นมาเวอริค- ฮิพ ฮับลีย์ รับบทเป็น เรือเอก ริค "ฮอลลีวู้ด" เนเว่น, หนึ่งในนักเรียนการบินของท็อปกัน วิงแมนของไอซ์แมน- เจมส์ โทลคาน รับบทเป็น  ผู้บัญชาการ ทอม "สติงเกอร์" จาร์เดี้ยน, ผู้บัญชาการบนเรือบรรทุกเครื่องบิน ยูเอสเอส เอนเทอร์ไพรซ์- เม็ก ไรอัน รับบทเป็น แคโรล แบรดชอว์, ภรรยาของกูส แบรดชอว์ เพื่อนสนิทของมาเวอริค แม่ของแบรดลีย์- เอเดรียน พาสดาร์ รับบทเป็น เรือเอก ชาร์ลส์ "ชิปเปอร์" ไพเปอร์, นักบินนาวิกและหนึ่งในนักเรียนการบินของท็อปกัน- แอรอน ไวส์ และ อดัม ไวส์ รับบทเป็น แบรดลีย์ แบรดชอว์, ลูกชายของกูสและแคโรล 

**ทีมพากย์เสียงไทย**

**สมัยเข้าโรงฉาย**
 เรือเอก พีท "มาเวอริค" มิตเชลล์ - นิรันดร์ บุณยรัตพันธุ์

**ซีวีดี อินเทอร์เนชั่นแนล**
 เรือเอก พีท "มาเวอริค" มิตเชลล์ และ เรือโท รอน "สไลเดอร์" เคิร์นเนอร์ - จักรกฤษณ์ หาญวิชัย 

**ทีมพากย์ Netflix**
 เรือเอก พีท "มาเวอริค" มิตเชลล์ -  ประภัฒน์ สินธพวรกุล- ชาร์ล็อท "ชาร์ลี" แบล็ควู้ด -  ปัณฑิตา เล็กเจริญ- เรือเอก ทอม "ไอซ์แมน" คาซานสกี้ - วรวุฒิ วรเนตร- เรือโท  นิค "กูส" แบรดชอว์ - พัฒน์เตชินท์ ศศิพัฒนธาดา- เรือเอก บิล "คูการ์" คอร์เทล -  วรวุฒิ วรเนตร- นาวาตรี ริค "เจสเตอร์" เฮเทอร์ลี่ - วรวุฒิ วรเนตร- ผู้บัญชาการ ไมค์ "ไวเปอร์" เมทคาฟ  - บุญชนะ โชควิชาโกศล- ผู้บัญชาการ ทอม "สติงเกอร์" จาร์เดี้ยน - บุญชนะ โชควิชาโกศล

**อ้างอิง**
หมวดหมู่:ภาพยนตร์อเมริกัน
หมวดหมู่:ภาพยนตร์การบิน
หมวดหมู่:ภาพยนตร์เกี่ยวกับนักบิน
หมวดหมู่:ภาพยนตร์ที่มีฉากบนเรือบรรทุกอากาศยาน
หมวดหมู่:ภาพยนตร์การบินในสงครามเย็น
หมวดหมู่:ภาพยนตร์อเมริกันที่ออกฉายในปี พ.ศ. 2529